Die wêreld in foto’s – 18 April 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Kinders sit op ŉ tenk voor die viering van die jaarlikse gedenkdag ter nagedagtenis van gesneuwelde soldate en slagoffers van terreur by die gedenkteken vir gewapende magte in Latrun, Israel. (Foto: Ariel Schalit, AP) Biskoppe staan Woensdag tou om pous Franciskus te groet tydens sy weeklikse oudiënsie in die St. Petrus-kerk in die Vatikaanstad. (Foto: Gregorio Borgia, AP) Deelnemers klim Woensdag die Rosablanche-piek uit tydens die 21ste Glacier Patrol-wedloop in die berge tussen Zermatt en Verbier in Switserland. Dié wedloop, georganiseer deur die Switserse weermag, het op 17 April begin en duur tot 21 April. (Foto: Jean- Christophe Bott, AP) Leerders neem deel aan ŉ sokkeroefening by die Yiyanglu-skool in Qingdao in China se Shandong-provinsie. (Foto: Wang Haibin, Xinhua) Aktrises tree tydens ŉ aanbiddingseremonie in Zhengzhou in Sentraal-China se Henan-provinsie op ter ere van die land se legendariese voorouer, Huangdi, oftewel die Geel Keiser. (Foto: Zhu Xiang, Xinhua)